section_heading: Povijest
paragraph_text: Oko 1990., suosnivač softver tvrtke SAP, Dietmar Hopp, ulaže znatna novčana sredstva u svoj bivši klub. Njegovo ulaganje je gotovo odmah donijelo rezultate: godine 2000. Hoffenheim završava prvi u Verbandligi te se kvalificira u Oberligu Baden-Württemberg, četvrti razred njemačkog nogometa. Još jednim prvim mjestom, klub dolazi do Regionallige Süd sezone 2001./02. U svojoj prvoj sezoni u Regionalligi završavaju na 13. mjestu, no znatno se popravljaju sljedeće sezone, kada završavaju na petom mjestu.